
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Σύσταση αναπτυξιακού Συνδέσμου Κοινοτήτων 3ης Γεω- 
γραφικής Ενότητας νήσου Ρόδου, Νομού Δωδεκανή- 
σου. 1 

Τριετής απαγόρευση κυνηγίου στο νησί Λειψοί Ν. Δωδ/ 
σου και τροποποίηση της αριθμ. 5.505/3.8.94 απόφα¬ 
σής μας.-. 2 

Υπαγωγή του τακτικού προσωπικού της Κοινότητας θρα- 
ψιμίου Ν. Καρδίτσας στις διατάξεις του Α' μέρους του 
Ν. 1188/81. 3 

Τροποποίηση της απόφασης που αφορά τη σύσταση της 
Κοινοτικής Επιχείρισης εκμετάλλευσης Λουτρών Σμο- 
κόβου Ν. Καρδίτσας. 4 

Σύσταση Νομικού Προσώπου στην Κοινότητα Κρόκου Ν. 
Κοζάνης με την επωνυμία «Πνευματικό Κέντρο Κρό¬ 
κου». 5 

Απαγόρευση κυνηγίου της πέρδικας στο νησί Σκόπελος Ν. 
Μαγνησίας. 6 

Τροποποίηση του Οργανισμού Εσωτερικής Υπηρεσίας της 
Στέγης Γ ραμμάτων και Καλών Τεχνών του Δήμου Ξάν¬ 
θης. 7 

Σύσταση Νομικού Προσώπου στην κοινότητα Μητρουσίου 
Ν. Σερρών με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Ανω Μητρουσίου». . 8 


Σύσταση Νομικού Προσώπου στην κοινότητα Μητρουσίου 
Ν. Σερρών με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Κάτω Μητρουσίου». 9 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου - Νη¬ 


πιαγωγείου Χρυσού» Ν. Σερρών.10 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Γυμνασίου Κοινότητας Χρυ¬ 
σού» Ν. Σερρών.11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 514439/18.8.94 κοινή από¬ 
φαση Υπουργών Τουρισμού και Μεταφορών και Επικοι¬ 
νωνιών.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΕ 13666+13510+134634-13462-1-13335+133 19 (1) 

Σύσταση αναπτυξιακού Συνδέσμου Κοινοτήτων 3ης Γεωγρα- 
φικής Ενότητας νήσου Ρόδου, Νομού Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 196 του Δημοτικού και Κοινοτι¬ 
κού Κώδικα (Π.Δ. 323/89). 

2. Την αριθμ. 75596/18.9.85 κοινή απόφαση των Υπουρ¬ 
γών Εσωτερικών, Εθνικής Οικονομίας και Περιβάλλοντος, 
Χωροταξίας και Δημοσίων Έργων, όπως τροποποιήθηκε με¬ 
ταγενέστερα με την αριθμ. 46762/8.6.92 όμοια Υπουργική 
Απόφαση «περί ορισμού γεωγραφικών ενοτήτων της νήσου 
Ρόδου, Νομού Δωδεκανήσου». 

3. Τις αριθμ. 17/94, 17/94, 71/94, 37/94, 61/94 και 
90/94 αποφάσεις των Κοινοτικών Συμβουλίων Πυλώνας, Κα¬ 
λάθου, Λίνδου, Μασάρων, Λάρδου, Μαλώνας αντίστοιχα, που 
λήφθηκαν νομότυπα, σχετικά με σύσταση Αναπτυξιακού Συν¬ 
δέσμου Κοινοτήτων στην 3η Γεωγραφική Ενότητα νήσου Ρό¬ 
δου, αποφασίζουμε: 

1. Επικυρώνουμε τις ανωτέρω αποφάσεις των Κοινοτικών 
Συμβουλίων που αφορούν τη σύσταση Αναπτυξιακού Συνδέ¬ 
σμου Κοινοτήτων 3ης Γεωγραφικής Ενότητας νήσου Ρόδου, 
αποτελούμενη από τις Κοινότητες Πυλώνας, Καλάθου, Λίν¬ 
δου, Μασάρων, Λάρδου και Μαλώνας. 

2. Σκοποί του ανωτέρω Αναπτυξιακού Συνδέσμου είναι: 

α) Η κατάρτιση μεσοχρόνιων και ετήσιων τοπικών αναπτυ¬ 
ξιακών προγραμμάτων της περιοχής σύμφωνα με το Ν. 1622/ 
86 . 

β) Η συμμετοχή στη διαδικασία κατάρτισης των μεσοχρο- 
νίων νομαρχιακών αναπτυξιακών προγραμμάτων με σχετικές 
προτάσεις. 

γ) Η διαχείριση των χρηματοδοτήσεων από το Πρόγραμμα 
Δημοσίων Επενδύσεων και από τους πόρους των προγραμμά¬ 
των της Ευρωπαϊκής Ένωσης, που αφορούν την περιοχή. 

δ) Η υλοποίηση του πολεοδομικού σχεδιασμού στα πλαίσια 
των εγκεκριμένων Ζωνών Οικιστικού Ελέγχου (Ζ.Ο.Ε.) ή των 
Ειδικών Χωροταξικών μελετών και η τήρηση των δεδομένων 
του Κτηματολογίου της περιοχής, όπως αυτά προκύπτουν 
από το συνολικό σχεδίασμά και την ολοκληρωμένη διαχείριση 
του Εθνικού Κτηματολογίου. 

ε) Η παροχή οργανωτικής και διοικητικής υποστήριξης 
στους ΟΤΑ μέλη του συνδέσμου. 

στ) Η μέριμνα για την εκτέλεση και λειτουργία διακοινωτι- 
κών έργων τεχνικής υποδομής και κοινωνικού εξοπλισμού. 

ζ) Η προστασία του περιβάλλοντος. 

η) Η αξιοποίηση των πλουτοπαραγωγικών πόρων της περιο¬ 
χής· 

θ) Η προώθηση πολιτιστικών δραστηριοτήτων, 
ι) Η προώθηση μαζικού - λαϊκού αθλητισμού, 
ια) Η αντιπυρική προστασία και εκπόνηση προγραμμάτων 
αξιοποίησης του δασικού πλούτου και των τουριστικών πόρων 
της περιοχής. 

ιβ) Η ανάληψη πρωτοβουλιών για την προώθηση της ολο¬ 
κληρωμένης τοπικής ανάπτυξης των κοινοτήτων του συνδέ¬ 
σμου, στα πλαίσια της ευρύτερης ανάπτυξης του Ν. Δωδ/σου. 

3. Έδρα του Αναπτυξιακού Συνδέσμου ορίζεται η Κοινό¬ 
τητα Μασάρων. 

4. Η χρονική διάρκεια του συνδέσμου είναι δύο (2) χρόνια. 

5. Έσοδα του Αναπτυξιακού Συνδέσμου είναι: 

α) Η ετήσια εισφορά κάθε μέλους του Συνδέσμου, που είναι 
ίση με το 1 % των τακτικών εσόδων του προηγούμενου έτους. 

β) Δωρεές, επιχορηγήσεις και εισφορές από το Δημόσιο ή 
άλλους φορείς του Δημοσίου τομέα ή άλλα Νομικά ή Φυσικά 
πρόσωπα. 

γ) Επιχορηγήσεις από φορείς του Δημοσίου τομέα για την 
εκτέλεση έργων, την κάλυψη δαπανών του και την πληρωμή 
αποδοχών του προσωπικού του συνδέσμου. 

δ) Πρόσοδοι από τους φόρους, τέλη, δικαιώματα που επι¬ 
βάλλονται υπέρ του Συνδέσμου, 
ε) Πρόσοδοι από την περιουσία του Συνδέσμου. 

6. Η Διοίκηση, αρμοδιότητες και λειτουργία των οργανών 
του συνδέσμου, καθώς και ο τρόπος διαχείρισής του, θα διέ- 
πεται από τα προβλεπόμενα από τις ισχύουσες διατάξεις του 
Δ.Κ.Κ. 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού του κάθε ΟΤΑ που αποτελούν 
τον ΑΝ.ΣΥΝ/ΣΜΟ ύψους 4.480.476 δρχ. για το τρέχον οικ. 
έτος και 4.480.476 δρχ. περίπου για καθένα από τα επόμενα 
έτη. Γ ια την ανωτέρω δαπάνη έχει έγγραφη πίστωση στους 
προϋπ/σμούς των ΟΤΑ που αποτελούν τον ΑΝ.ΣΥΝ. ύψους 
4.480.476 δρχ. με τα στοιχεία ΚΑ 2/211.1 β. 

Η παρούσα να δημοσιευθεί στην Εφημερίδα της Κυβέρνη¬ 
σης. 

Ρόδσξ^31 Αυγούστου 1994 

Ο Νομάρχης 
ΓΙΑΝΝΗΣ ΠΑΡΑΣΚΕΥΑΣ 

-♦- 

Αριθ. 6416 (2) 

Τριετής απαγόρευση κυνηγίου στο νησί Λειψοί Ν. Δωδ/σου 
και τροποποίηση της αριθμ. 5.505/3.8.94 απόφασής μας. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69 
«περί Δασικού Κώδικα» που προστέθηκαν με τις διατάξεις του 
άρθρου 7 του Ν. 177/75 καθώς και τις διατάξεις της αριθμ. 
414.985/85 Κοινής Διϋπουργικής Απόφασης ΥΠΕΘΟ-ΥΠ.ΓΕ 
(ΦΕΚ 757/Β/85). 

2. Τις διατάξεις του Π.Δ. 94/93 (ΦΕΚ 40Α/22.3.1993) σε 
συνδυασμό με εκείνες του άρθρου 1 του Ν. 2026/92 (ΦΕΚ 
43/Α/92)·με τις οποίες η αρμοδιότητα του Υπουργού Γεωρ¬ 
γίας να εξετάζει και να εγκρίνει αιτήματα απαγόρευσης κυνη¬ 
γίου για περιορισμένη χρονική διάρκεια έχει μεταβιβασθεί 
στους Νομάρχες. 

3. Το αριθμ. ΔΕ 13.684/3.9.1993 έγγραφό μας, σχετικά με 
νέες αρμοδιότητες Νομαρχών. 

4. Την αριθμ. 5.505/3.8.1994 απόφασή μας σχετική με 
ρυθμίσεις Θήρας, για την κυνηγετική περίοδο 1994-1995 
στην περιφέρεια του Νομού Δωδεκάνησου. 

5. Την αριθμ. 5.564/25.8.1994 απόφασή μας, σχετική με 
τριετή απαγόρευση κυνηγίου στο νησί Λέρος και τροποποί¬ 


ηση της αριθμ. 5.505/3.8.94 απόφασή μας. 

6. Το αριθμ. 78.006/2538/1.7.1994 έγγραφο του Υπουρ¬ 
γείου Γεωργίας, σχετικό με απαγορεύσεις κυνηγίου ορισμέ¬ 
νου χρόνου. 

7. Τοαριθμ. 19/10.5.1994 και 41/29.7.1994 έγγραφα του 
Κυνηγετικού Σωματείου Λέρου μαζί με το αριθμ. 1/8.5.1994 
πρακτικό της Γενικής Συνέλευσής του. 

8. Το αριθμ. 380/20.5.1994 έγγραφο του Δασονομείου 
Κω. 

9. Το αριθμ. 77801/2496/4.7.1994 έγγραφο του Υπουρ¬ 
γείου Γεωργίας. 

10. Την ανάγκη προστασίας όλων των θηραμάτων στο νησί 
Λειψοί, αποφασίζουμε: 

Τροποποιούμε την αριθμ. 5.505/3.8.1994 απόφασή μας 
και απαγορεύουμε το κυνήγι όλων των θηραμάτων για (3) τρία 
χρόνια στο νησί Λειψοί για λόγους προστασίας των και συγκε¬ 
κριμένα για τις κυνηγετικές περιόδους 1994 -1995, 1995- 
1996 και 1996-1997. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Ρόδος, 2 Σεπτεμβρίου 1994 

Ο Νομάρχης 
ΓΙΑΝΝΗΣ ΠΑΡΑΣΚΕΥΑΣ 

-♦- 

Αριθ. Β.17562 (3) 

Υπαγωγή του τακτικού προσωπικού της Κοινότητας θραψι- 

μίου Ν. Καρδίτσας στις διατάξεις του Α’ μέρους του Ν. 

1188/81. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 3 παρ. 1 τουΝ. 1188/81 «Περί 
κυρώσεως του Κώδικα περί κατάστασης προσωπικού των Ορ¬ 
γανισμών Τοπικής Αυτ/σης». 

2. Τις διατάξεις του άρθρου 29 Α του Ν. 1558/85 σχετικά με 
τον έλεγχο δαπανών που προκαλούν οι κανονιστικές διοικητι¬ 
κές πράξεις. 

3. Το γεγονός ότι ο μέσος όρος των ετησίων τακτικών εσό¬ 
δων, τα οποία πραγματοποίησε η Κοινότητα θραψιμίου κατά 
τη διετία 1992 και 1993 ανήλθε στο ποσό των 13.044.147 
δραχμών και ότι το τριπλάσιο της ετήσιας δαπάνης για τη μι¬ 
σθοδοσία δύο (2) υπαλλήλων με το 26ο μισθολογικό κλιμάκιο, 
σύμφωνα με το μισθολόγιο που ισχύει σήμερα ανέρχεται στο 
ποσό των 2.436.000 δραχμών. 

4. Την αριθμ. 3/19/25.8.94 σύμφωνη γνωμοδότηση του 
Υπηρεσιακού Συμβουλίου προσωπικού ΟΤΑ του άρθρου 14 
παρ. 9 του Ν. 1586/86, αποφασίζουμε: 

1. Υπάγουμε στις διατάξεις του πρώτου (Α') μέρους του Ν. 
1188/81 το τακτικό προσωπικό της Κοινότητας θραψιμίου, 
επειδή συντρέχουν οι νόμιμες προϋποθέσεις. 

2. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας θραψι¬ 
μίου το ύψος της οποίας δεν μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Καρδίτσα, 5 Σεπτεμβρίου 1994 

Ο Νομάρχης 

ΣΤΕΡΓΙΟΣ ΚΑΤΣΑΝΙΔΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Β.16402 ( 4 ) 

Τροποποίηση της απόφασης που αφορά τη σύσταση της Κοι¬ 
νοτικής Επιχείρισης εκμετάλλευσης Λουτρών Σμοκόβου 
Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις α) του άρθρου 163 του Δημοτικού και Κοι¬ 
νοτικού Κώδικα (Π.Δ. 323/89) και β) του άρθρου 260 του 
ανωτέρω Π.Δ/τος. 

2. Τις διατάξεις του άρθρου 27 του Ν. 2081 /92 με το οποίο 
προστέθηκε το άρθρο 29Α στο Ν. 1558/85 σχετικά με τον 
έλεγχο των δαπανών που προκαλούν οι κανονιστικές διοικητι¬ 
κές πράξεις. 

3. Το αριθ. 392/3.10.83 Π.Δ/γμα (ΦΕΚ 145/Α/11.10.83) 
με το οποίο συστάθηκε στην Κοινότητα Λουτροπηγής Νομού 
Καρδίτσας Κοινοτική επιχείρηση με το όνομα «ΚΟΙΝΟΤΙΚΗ 
ΕΠΙΧΕΙΡΗΣΗ ΕΚΜΕΤΑΛΛΕΥΣΗΣ ΛΟΥΤΡΩΝ ΣΜΟΚΟΒΟΥ». 

4. Τις διατάξεις του Π.Δ. 250/10.5.89 (ΦΕΚ 118/Α/ 
10.5.89) με το οποίο μεταβιβάστηκε στους Νομάρχες η αρ¬ 
μοδιότητα σύστασης αμιγούς δημοτικής ή κοινοτικής επιχεί¬ 
ρησης (άρθρου 260 του Π.Δ. 323/89). 

5. Την αριθ. 23/83 απόφαση του Κοινοτικού Συμβουλίου 
Λουτροπηγής με την οποία αποφασίστηκε η σύσταση αμιγούς 
κοινοτικής επιχείρησης με την επωνυμία «Κοινοτική Επιχεί¬ 
ρηση εκμετάλλευσης Λουτρών Σμοκόβου». 

6. Την αριθ. 28/92 απόφαση του Κοινοτικού Συμβουλίου 
Λουτροπηγής με την οποία αποφασίζεται η τροποποίηση της 
23/83 απόφασης του Κ.Σ. μόνο κατά το μέρος που αφορά το 
ύψος του χρηματικού ποσού που διαθέτει η Κοινότητα στην 
Επιχείρηση και ορίζεται ότι η Κοινότητα διαθέτει στην επιχεί¬ 
ρηση χρηματικό ποσό ύψους εξήντα πέντε εκατομμυρίων 
δρχ. (65.000.000) ως ποσοστό ίδιας συμμετοχής για την αξιο¬ 
ποίηση της Ιαματικής πηγής (κατασκευή ξενοδοχειακού συ¬ 
γκροτήματος, Υδροθεραπευτήριο κ.λπ). 

7. Την αριθ. Β.11849/16.6.92 απόφασή μας με την οποία 
εγκρίθηκε η αριθ. 28/92 απόφαση του Κοινοτικού Συμβου¬ 
λίου Λουτροπηγής. 

8. Την αριθ. 64/94 απόφαση του Κοινοτικού Συμβουλίου 
Λουτροπηγής με την οποία αποφασίζεται η τροποποίηση της 
28/92 απόφασης του Κοινοτικού Συμβουλίου Λουτροπηγής 
μόνο κατά το μέρος που αφορά το ύψος του χρηματικού πο¬ 
σού που διαθέτει η Κοινότητα στην επιχείρηση και ορίζεται ότι 
η Κοινότητα διαθέτει στην επιχείρηση χρηματικό ποσό ύψους 
εβδομήντα εκατομμυρίων (70.000.000) δρχ. ως ποσοστό 
ίδιας συμμετοχής για εργασίες βελτίωσης λουτρών Σμοκόβου 
επί πλέον των μέχρι τούδε χρηματικών ποσών που έχουν δια¬ 
τεθεί μέχρι σήμερα, αποφασίζουμε: 

1. Εγκρίνουμε την αριθ. 64/94 απόφαση του Κοινοτικού 
Συμβουλίου Λουτροπηγής με την οποία αποφασίζεται η τρο¬ 
ποποίηση της αριθ. 28/92 απόφασης του Κ.Σ. Λουτροπηγής 
μόνο κατά το μέρος που αφορά το ύψος του χρηματικού πο¬ 
σού που διαθέτει η Κοινότητα στην Κοινοτική επιχείρηση 
εκμετάλλευσης λουτρών Σμοκόβου και ορίζεται ότι η Κοινό¬ 
τητα διαθέτει στην επιχείρηση χρηματικό ποσό ύψους εβδο¬ 
μήντα εκατομμυρίων (70.000.000) δρχ. ως ποσοστό ίδιας 
συμμετοχής για εργασίες βελτίωσης, λουτρών Σμοκόβου επί 
πλέον των μέχρι τούδε χρηματικών ποσών που έχουν διατεθεί 
μέχρι σήμερα. 

2. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Λουτρο¬ 
πηγής ύψους εβδομήντα εκατομμυρίων (70.000.000) δρχ. 
που θα καλυφθεί με τροποποίηση του προϋπολογισμού της 
Κοινότητας και αποδοχή του ανωτέρω χρηματικού ποσού, 
όπως ανακοινώθηκε με το 2833/18.7.94 έγγραφο του Νο¬ 
μαρχιακού Ταμείου Καρδίτσας. 


Η παρούσα να δημοσιευθεί στην Εφημερίδα της Κυβερνή- 
σεως. 

Καρδίτσα, 5 Σεπτεμβρίου 1994 
Ο Νομάρχης 

ΣΤΕΡΓΙΟΣ ΚΑΤΣΑΝΙΔΗΣ 
-♦- 

Αριθ. Ε. 14404 ( 5 ) 

Σύσταση Νομικού Προσώπου στην Κοινότητα Κρόκου Ν. Κο¬ 
ζάνης με την επωνυμία «Πνευματικό Κέντρο Κρόκου». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1 · Τις διατάξεις του άρθρου 187 του Π.Δ. 323/89 όπως συ¬ 
μπληρώθηκαν με το άρθρο 11 του Ν. 2130/93. 

2. Τις διατάξεις του Π.Δ. 331/83 «μεταβίβαση αρμοδιοτή¬ 
των στους Νομάρχες». 

3. Την αριθ. 41/1994 απόφαση του Κοινοτικού Συμβουλίου 
Κρόκου «περί συστάσεως Νομικού Προσώπου με την επωνυ¬ 
μία «Πνευματικό Κέντρο Κρόκου», αποφασίζουμε: 

1. Συστήνουμε Νομικό Πρόσωπο στην Κοινότητα Κρόκου 
με το όνομα «Πνευματικό Κέντρο Κρόκου». _ 

2. Σκοπός του Νομικού Προσώπου είναι: 

α) Η οργάνωση και λειτουργία αυτού του Κέντρου και 
β) Η στέγαση των πνευματικών-πολιτιστικών εκδηλώσεων 
της Κοινότητας Κρόκου. 

3. Πόροι του Νομικού Προσώπου είναι: 

α) Η ετήσια επιχορήγηση της Κοινότητας δρχ. 
1 . 000 . 000 . 

β) Οι πάσης φύσεως συνδρομές, εισφορές, δωρεές κ.λπ. 
γ) Οι πρόσοδοι από δική του περιουσία, 
δ) Διάφορες κρατικές επιχορηγήσεις ή άλλη νόμιμη πρόσο¬ 
δος. 

4. Η περιουσία που παραχωρείται σ’ αυτό από την Κοινό¬ 
τητα Κρόκου είναι το αποπερατωμένο και επιπλωμένο κτίριο 
του Πνευματικού Κέντρου. 

5. Το συνιστώμενο Νομικό Πρόσωπο θα διοικείται από 
επταμελές Διοικητικό Συμβούλιο, αποτελούμενο από: 

α) δύο (2) μέλη του κοινοτικού συμβουλίου 
β) έναν (1) εκπρόσωπο των πολιτιστικών φορέων 
γ) έναν (1) εκπρόσωπο των γεωργικών συν/σμών 

δ) έναν (1) εκπρόσωπο του αναγκαστικού συν/σμού κροκο- 
παραγωγών 

ε) έναν (1) εκπρόσωπο των αθλητικών συλλόγων και 

στ) έναν (1) εκπρόσωπο των εκπαιδευτικών των σχολείων 
της Κοινότητας Κρόκου. 

Το Διοικητικό Συμβούλιο ορίζει τον πρόεδρο, αντιπρόεδρο 
και τον γραμματέα. Η θητεία του Διοικητικού Συμβουλίου 
ακολουθεί την θητεία του Κοινοτικού Συμβουλίου και λήγει 
πάντοτε με την εγκατάσταση του νέου Διοικητικού Συμβου¬ 
λίου. 

6. Το Νομικό Πρόσωπο εκπροσωπείται ενώπιον των δικα¬ 
στηρίων και κάθε άλλης αρχής από τον Πρόεδρό του και όταν 
αυτός απουσιάζει από τον αντιπρόεδρό του. 

7. Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας Κρόκου ποσού 
1.000.000 δρχ. για το τρέχον έτος και 1.500.000 δρχ. περί¬ 
που για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κοζάνη, 31 Αυγούστου 1994 

Ο Νομάρχης 
ΣΤΕΡΓΙΟΣ Γ. ΜΑΤΙΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2148 (6) 

Απαγόρευση κυνηγίου της πέρδικας στο νησί Σκόπελος Ν. 

Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «περί 
Δασικού Κώδικος», που προστέθηκαν με τις δ/ξεις του άρ¬ 
θρου 7 Ν. 177/75 «περί αντικαταστάσεως και συμπληρώσεως 
διατάξεων τινών του Ν.Δ. 86/69 «περί Δασικού Κώδικος». 

2. Τις διατάξεις του άρθρου 8 της με αριθμ. 414985/ 

29.11.85 απόφασης Υφυπουργού Εθνικής Οικονομίας και 
Αναπληρωτού Υπουργού Γεωργίας «μέτρα διαχείρισης της 
άγριας πτηνοπανίδας», που δημοσιεύθηκε στο ΦΕΚ 757/ 

18.12.85 τεύχος Β . 

3. Τις διατάξεις του Π.Δ. 94/93 (ΦΕΚ 40Α/22.3.93) σε 
συνδυασμό με εκείνες του άρθρου 1 Ν. 2026/92 (ΦΕΚ 43/Α/ 
92), σύμφωνα με τις οποίες μεταβιβάστηκε στους Νομάρχες 
η αρμοδιότητα του Υπουργού Γεωργίας να εξετάζει και να 
εγκρίνει αιτήματα απαγόρευσης κυνηγίου για περιορισμένη 
χρονική διάρκεια. 

4. Τις με αριθμ. 361/17.9.93 και 1828/3.8.94 αναφορές 
του Δασαρχείου Σκοπέλου, με τις οποίες προτείνεται η απα¬ 
γόρευση του κυνηγίου της νησιωτικής πέρδικας (τσούγκαρ) 
στο νησί Σκόπελος, για μια τετραετία, αποφασίζουμε: 

Απαγορεύουμε το κυνήγι της νησιωτικής πέρδικας (τσού¬ 
γκαρ) σε ολόκληρο το νησί Σκόπελος, για μια τετραετία, ήτοι 
από την προσεχή κυνηγετική περίοδο 1994-1995 μέχρι και 
την κυνηγετική περίοδο 1997-1998. 

Η ισχύς της παρούσης απόφασής μας αρχίζει από της δημο- 
σιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Βόλος, 29 Αυγούστου 1994 

Ο Νομάρχης 
ΑΡ. ΟΥΖΟΥΝΙΔΗΣ 


Αριθ. Ε. 9314 ( 7 ) 

Τροποποίηση του Οργανισμού Εσωτερικής Υπηρεσίας της 
Στέγης Γραμμάτων και Καλών Τεχνών του Δήμου Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις: α) των άρθρων 1, 2, 4, 5 και 14 του Ν. 
1586/86 «Βαθμολογική διάρθρωση των θέσεων του Δημο¬ 
σίου, των Ν.Π.Δ.Δ. και των ΟΤΑ και άλλες διατάξεις». 

β) Του άρθρου 12 του Ν. 1188/81 «Περί κυρώσεως του Κώ¬ 
δικος περί καταστάσεως προσωπικού Ο.Τ.Α.» γ) του άρθρου 
12 του Ν. 2130/93 και δ) του Π.Δ/τος 37α/87 «Μερική επέ¬ 
κταση των διατάξεων, που ισχύουν για τους δημοσίους υπαλ¬ 
λήλους και τους υπαλλήλους των άλλων Ν.Π.Δ.Δ. και στους 
υπαλλήλους των Ο.Τ.Α. κ.λπ» και του Π.Δ/τος 22/1990. 

2. Την 12/1993 απόφαση του Δ.Σ. της Στέγης Γ.κ.Κ.Τ. με 
την οποία τροποποιείται ο Ο.Ε.Υ. 

3. Τη σύμφωνη γνωμοδότηση του Υπηρεσιακού Συμβου¬ 
λίου του άρθρου 14 του Ν. 1586/86 και του Ν. 2190/94 που 
καταχωρήθηκε στο 2/94 πρακτικό συνεδρίασής του, αποφα¬ 
σίζουμε: 

Εγκρίνουμε την 12/1993 απόφαση του Δ.Σ. της Στέγης 
Γ ραμμάτων και Καλών Τεχνών με την οποία τροποποιείται ο 
Ο.Ε.Υ. ο οποίος μετά την τροποποίηση έχει ως εξής: 

Αρθρο 1 

Συγκρότηση Υπηρεσιών 

Α. Διεύθυνση Νομικού Προσώπου 


1. Τμήμα Βιβλιοθήκης 

α) Δανειστική Βιβλιοθήκη 
β) Αναγνωστήριο 
γ) Παιδική Βιβλιοθήκη 

2. Τμήμα Ωδείου 
α) Δημοτικό Ωδείο 
β) Φιλαρμονική 

γ) Σχολή Παραδοσιακών μουσικών οργάνων 

3. Τμήμα Χορού 

4. Τμήμα Πινακοθήκης 

5. Τμήμα θεάτρου και Κινηματογράφου 

6. Τμήμα Φωτογραφικού, Ιστορικού και Λαογραφικού αρ¬ 
χείου 

7. Τμήμα λαϊκής επιμόρφωσης και πολιτιστικών εκδηλώ¬ 
σεων 

Αρθρο 2ο 

Διεύθυνση Νομικού Προσώπου 

α) Μία (1) θέση του κλάδου ΠΕΙ - Διοικητικού με βαθμούς 
Γ-Α, ως Προϊστάμενος Διεύθυνσης. 

Ο Προϊστάμενος της Διεύθυνσης προΐσταται όλων των τμη¬ 
μάτων της Στέγης, εποπτεύει, ελέγχει και μεριμνά για τον γε¬ 
νικό συντονισμό των ενεργειών, για την κανονική και εύρυθμη 
λειτουργία των τμημάτων και ενεργεί επί παντός αντικειμένου 
αφορώντος στην υπηρεσιακή κατάσταση του προσωπικού 
σύμφωνα με τις ισχύουσες διατάξεις. 

Εισηγείται προτάσεις για τη βελτίωση των παρεχομένων 
από το Νομικό Πρόσωπο υπηρεσιών, στο Διοικητικό Συμβού¬ 
λιο και τον Πρόεδρο του Ν.Π. Ενημερώνει τον Πρόεδρο για τα 
τυχόν προβλήματα και προτείνει λύσεις. 

Προσόν διορισμού στον εισαγωγικό βαθμό ορίζεται πτυχίο ή 
δίπλωμα Νομικής ή Πολιτικών ή Οικονομικών Επιστημών ή 
Κοινωνιολογίας ή Διοίκησης Επιχειρήσεων Α.Ε.Ι. της ημεδα¬ 
πής ή πτυχίο ή δίπλωμα του Οικονομικού Πανεπιστημίου Αθη¬ 
νών ή του Παντείου Πανεπιστημίου Κοινωνικών και Πολιτικών 
Επιστημών ή του Πανεπιστημίου Πειραιώς ή Ανωτάτης Βιομη¬ 
χανικής Σχολής θεσ/νίκης της ημεδαπής ή ισότιμο, αντίστοι¬ 
χης ειδικότητας, σχολών της αλλοδαπής. 

β) Τρεις (3) θέσεις του κλάδου ΔΕΙ - Διοικητικών με βαθ¬ 
μούς Γ-Α. Οι ανωτέρω υπάλληλοι θα διεκπεραιώνουν την διοι¬ 
κητική και λογιστική εργασία των τμημάτων του Ν.Π., αλληλο¬ 
γραφία, φακέλλους προσωπικού, μισθοδοσία, δακτυλογρα¬ 
φήσεις καθώς επίσης και τις εργασίες των γραμματειών του 
Ωδείου, της Σχολής χορού και της Πινακοθήκης. 

Τα προσόντα διορισμού στις παραπάνω θέσεις προβλέπο- 
νται από τις διατάξεις της παραγράφου 2 του άρθρου 12 του 
Π.Δ. 22/1990 (ΦΕΚ 7/22.1.90 τ.Α). 

γ) Μία (1) θέση κλάδου ΥΕ1 - κλητήρων με βαθμούς Δ-Γ. 
Προσόν διορισμού στον εισαγωγικό βαθμό για τον κλάδο αυτό 
ορίζεται απολυτήριος τίτλος υποχρεωτικής εκπαίδευσης. 

δ) Δύο (2) θέσεις του κλάδου ΥΕ16 - καθαριστριών, με 
σχέση εργασίας ιδιωτικού δικαίου αορίστου χρόνου (σύμφωνα 
με τις διατάξεις του άρθρου 12 του Ν. 2130/1993). 

ε) Μία (1) θέση κλάδου ΔΕ24 - ηλεκτρολόγων με σχέση ερ¬ 
γασίας ιδιωτικού δικαίου αορίστου χρόνου (άρθρο 12 Ν. 
2130/1993). 

Ο υπάλληλος αυτός θα έχει την ευθύνη για τη συντήρηση 
και την καλή λειτουργία όλων των ηλεκτρολογικ/: εγκατα¬ 
στάσεων των κτιρίων όπου θα στεγάζονται οι υπηρεσίες του 
Ν.Π. καθώς και του Αμφιθεάτρου. 

στ) Μία (1) θέση του κλάδου ΔΕ30 - τεχνίτη ξυλουργού, με 
σχέση εργασίας ιδιωτικού δικαίου αορίστου χρόνου. 

Ο υπάλληλος αυτός θα έχει την ευθύνη για την ανάλογη συ¬ 
ντήρηση των κτιρίων του Ν.Π. 

ζ) Δύο (2) θέσεις του κλάδου ΥΕ1 - θυρωρών με βαθμούς 
Δ-Γ. Οι ανωτέρω θα εργάζονται με εναλλασόμενες βάρδιες 
στο θυρωρείο του κτιρίου της Στέγης Γ ραμμάτων και Καλών 
Τεχνών Δήμου =άνθης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Προσόν διορισμού στον εισαγωγικό βαθμό για τον κλάδο 
αυτό ορίζεται απολυτήριος τίτλος υποχρεωτικής εκπαίδευ¬ 
σης. 

Αρθρο 3ο 
Τμήμα Βιβλιοθήκης 

α) Μία (1) θέση του κλάδου ΠΕ2 εφόρων βιβλιοθηκών με 
βαθμούς Γ-Α, ως προϊστάμενος του τμήματος. 

(Η θέση αυτή θα παραμείνει κενή για όσο διάστημα υπηρε¬ 
τεί στην Βιβλιοθήκη ο σημερινός Προϊστάμενος, υπάλληλος 
κλάδου ΔΕΙ με βαθμό Α και αποδεικνυόμενη εμπειρία στα 
θέματα βιβλιοθηκονομίας απ’ αυτόν). 

Για τη θέση του εφόρου βιβλιοθήκης προσόν διορισμού 
στον εισαγωγικό βαθμό ορίζεται, πτυχίο ή δίπλωμα αρχειονο- 
μίας και βιβλιοθηκονομίας Α.Ε.Ι. της ημεδαπής, ή ισότιμο, 
αντίστοιχης ειδικότητας, σχολών της αλλοδαπής. 

Ο προϊστάμενος του τμήματος είναι υπεύθυνος για την εύ¬ 
ρυθμη λειτουργία του τμήματος, την κατανομή εργασίας στο 
τμήμα, την επιλογή και προμήθεια νέων βιβλίων, την αποδελ¬ 
τίωσή τους και την ταξινόμησή τους. Ενημερώνει τη Διεύ¬ 
θυνση του Ν.Π. και εισηγείται νέες προτάσεις για την καλύ¬ 
τερη λειτουργία της Βιβλιοθήκης. 

β) Τρεις (3) θέσεις κλάδου ΤΕ1 - βιβλιοθηκονόμων με βαθ¬ 
μούς Γ-Α. Οι υπάλληλοι αυτοί θα αναλάβουν την λειτουργία 
του αναγνωστηρίου, της δανειστικής βιβλιοθήκης και της παι¬ 
δικής βιβλιοθήκης. 

Προσόν διορισμού στον εισαγωγικό βαθμό για τις παρα¬ 
πάνω θέσεις, ορίζεται πτυχίο ή δίπλωμα Τ.Ε.Ι. βιβλιοθηκονο¬ 
μίας της ημεδαπής ή ισότιμων σχολών της ημεδαπής ή αλλο¬ 
δαπής, ή ΚΑΤΕΕ, ή ισότιμων σχολών της ημεδαπής ή αλλοδα¬ 
πής. 

Άρθρο 4ο 
Τμήμα Ωδείου 

Το τμήμα Ωδείου αποτελείται από: 

1. Ωδείο 

α) Σχολή συνθέσεως 

β) Σχολή θεωρητικών και ιστορικών μαθημάτων 
γ) Σχολή ενοργάνου μουσικής 
δ) Σχολή ορχήστρας και χορωδίας 
ε) Σχολή μονωδίας και δραματικής τέχνης 
στ) Σχολή εκκλησιαστικής μουσικής 

2. Φιλαρμονική, η οποία έχει σκοπό: την καλλιέργεια της 
μουσικής τέχνης, την ψυχαγωγία των κατοίκων του Δήμου 
Ξάνθης και των κατοίκων όλου του Νομού, τη διεξαγωγή με 
περισσότερη λαμπρότητα των θρησκευτικών, εθνικών και δη¬ 
μοτικών ή άλλου ενδιαφέροντος εορτών και τελετών και την 
υποδοχή υψηλών προσωπικοτήτων. 

3. Σχολή παραδοσιακών μουσικών οργάνων, η οποία έχει 
ως σκοπό την εκμάθηση λαϊκών, παραδοσιακών μουσικών ορ¬ 
γάνων και τη διατήρηση της εθνικής μας μουσικής κληρονο¬ 
μιάς. 

Άρθρο 5ο 

Προσωπικό του Ωδείου 

α) Μία (1) θέση Διευθυντή Ωδείου με σχέση εργασίας ιδιω¬ 
τικού δικαίου αορίστου χρόνου, ως Προϊστάμενος του τμήμα¬ 
τος. 

Προσόν διορισμού ορίζεται δίπλωμα συνθέσεως ή κλειδο¬ 
κύμβαλου ή βιολιού, ή βιολαντζέλου ή μονωδίας του κρατικού 
Ωδείου θεσ/νίκης ή άλλων αναγνωρισμένων Ωδείων της ημε¬ 
δαπής ή αναγνωρισμένης ανωτάτης μουσικής σχολής της αλ¬ 
λοδαπής και πτυχίου αντίστηξης και φυγής των αυτών ως άνω 
Ωδείων και μουσικών σχολών και 1 θετής τουλάχιστον καλλι¬ 
τεχνική διδακτική προϋπηρεσία στις σχολές αυτές (άρθρο 
15/α Β.Δ. 16/15.1.1966 ΦΕΚ 7/1966 τ.Α). 


β) Μία (1) θέση αρχιμουσικού Φιλαρμονικής με σχέση εργα¬ 
σίας ιδιωτικού δικαίου αορίστου χρόνου. 

Τα προσόντα της ανωτέρω θέσης ορίζονται από το Π.Δ. 
476/1981. (Διπλώματα ή πτυχία «ενοργανώσεως πνευστών 
οργάνων και διευθύνσεως μπάντας», αρμονίας ή ωδικής, αντί¬ 
στηξης και φυγής και τριετής προϋπηρεσία ως μουσικού 
εκτελεστού. Ελλείψει υποψηφίων που να έχουν δίπλωμα 
αντίστηξης και φυγής αρκούν τα λοιπά διπλώματα ή πτυχία). 

γ) Το καλλιτεχνικό διδακτικό προσωπικό που απαιτείται θα 
προσλαμβάνεται σύμφωνα με τις εκάστοτε ισχύουσες διατά¬ 
ξεις για τη διάρκεια του σχολικού έτους. 

Τα προσόντα των προσλαμβανομένων καθηγητών ή δασκά¬ 
λων ή επιμελητών, ορίζονται από το Β.Δ. 16/15.1.1966, άρ¬ 
θρο 16 (ΦΕΚ 7/1966 τ.Ά). 

Άρθρο 6ο 
Τμήμα Χορού 

α) Μία (1) θέση διευθυντή σπουδών χορού με σχέση εργα¬ 
σίας ιδιωτικού δικαίου αορίστου χρόνου, ως Προϊστάμενος 
του τμήματος. 

Προσόν διορισμού του Διευθυντή σπουδών ορίζεται δί¬ 
πλωμα ή πτυχίο καθηγητοϋ αναγνωρισμένης επαγγελματικής 
σχολής χορού της ημεδαπής ή αναγνωρισμένης ανώτερης ή 
ανώτατης σχολής χορού της αλλοδαπής και πενταετής διδα¬ 
κτική πείρα σε αναγνωρισμένη σχολή χορού της ημεδαπής ή 
αλλοδαπής ή 1 δετή ευδόκιμη διδακτική προϋπηρεσία σε ανα¬ 
γνωρισμένη από το κράτος σχολής χορού ή 1 δετή ανώτερη 
καλλιτεχνική σταδιοδρομία ως χορευτής ή χορογράφος κλα¬ 
σικού και σύγχρονου ρεπερτορίου (Π.Δ. 457/1983 άρθρο 5). 

β) Το διδακτικό προσωπικό που απαιτείται θα προσλαμβά¬ 
νεται σύμφωνα με τις εκάστοτε ισχύουσες διατάξεις για τη 
διάρκεια του σχολικού έτους. 

Τα προσόντα των προσλαμβανόμενων ορίζονται από το άρ¬ 
θρο 2 παρ. 2 του Π.Δ. 457/1983. 

Άρθρο 7ο 
Τμήμα Πινακοθήκης 

α) Μία (1) θέση κλάδου ΠΕ2 - εφόρου Πινακοθηκών με 
βαθμούς Γ-Α, ως προϊσταμένου του τμήματος. 

Προσόν διορισμού στον εισαγωγικό βαθμό ορίζεται πτυχίο ή 
δίπλωμα τμήματος φιλολογίας ή ιστορίας ή αρχαιολογίας ή 
αρχιτεκτονικής ή καλών τεχνών Α.Ε.Ι. της ημεδαπής ή ισότιμο 
αντίστοιχης ειδικότητας, σχολών της αλλοδαπής και άριστη 
γνώση μιας ξένης γλώσσας που ορίζεται με την προκήρυξη 
πλήρωσης της θέσης. 

β) Μία (1) θέση κλάδου ΥΕ1 - θυρωρών με βαθμούς Δ-Γ. 
Προσόν διορισμού στον εισαγωγικό βαθμό για τον κλάδο αυτό 
ορίζεται απολυτήριος τίτλος υποχρεωτικής εκπαίδευσης. 

Άρθρο 8ο 

Για την οργάνωση των λοιπών τμημάτων: 
α) θεάτρου και Κινηματογράφου 
β) Φωτογραφφικού, Ιστορικού και λαογραφικού αρχείου 
γ) Λαϊκής επιμόρφωσης και πολιτιστικών εκδηλώσεων επι¬ 
λαμβάνεται η «Εφορία Καλλιτεχνικών Εκδηλώσεων» που θα 
απαρτίζεται από τον Πρόεδρο, δύο μέλη του Διοικητικού Συμ¬ 
βουλίου και από τον Προϊστάμενο της Διεύθυνσης της Στέγης 
Γραμμάτων και Καλών Τεχνών Δήμου Ξάνθης. 

Χρέη Γραμματέα της Εφορίας θα εκτελεί ένας Διοικητικός 
υπάλληλος του Νομικού Προσώπου. 

Κάλυψη Δαπάνης 

Από την τροποποίηση αυτή του Οργανισμού Εσωτερικής 
Υπηρεσίας του Νομικού Προσώπου προκαλείται πρόσθετη 
δαπάνη (από τις νέες θέσεις) σε βάρος του Προϋπολογισμού 
του Νομικού Προσώπου της Στέγης Γ ραμμάτων και Καλών 
Τεχνών Δήμου Ξάνθης ύψους 2.460.000 δρχ. περίπου για το 

τρέχον οικον. έτος και για καθένα από τα επόμενα οικον. έτη 
11.480.000 δρχ. περίπου. 

Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου της Στέγης Γραμμά¬ 
των και Καλών Τεχνών Δήμου Ξάνθης ύφους δρχ. 
12.000.000, 2.000.000 και 3.500.000 αντίστοιχα στους κω¬ 
δικούς αριθμούς 05/111.1 με τίτλο «Αποδοχές τακτικών 
υπαλλήλων», 05/112.1 με τίτλο «Αποδοχές εκτάκτων υπαλ¬ 
λήλων» και 05.112.2 με τίτλο «Αντιμισθία εργοτεχνικού προ¬ 
σωπικού». 

Τα ανωτέρω ποσά αφορούν και τους μισθούς των ήδη υπη- 
ρετούντων υπαλλήλων. 

Ξάνθη, 31 Αυγούστου 1994 

Ο Νομαρχών Δ/ντής 
θ. ΠΑΡΤΣΑΛΙΔΗΣ 

- ♦- 

Αριθ. ΕΣ. 17595 (8) 

Σύσταση Νομικού Προσώπου στην κοινότητα Μητρουσίου Ν. 
Σερρών με την επωνυμία «Σχολική Επιτροπή Δημοτικού 
Σχολείου και Νηπιαγωγείου Ανω Μητρουσίου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90 όπως συ¬ 
μπληρώθηκε με τις όμοιες του άρθρου 31 του Ν. 2009/1992. 

3. Τις διατάξεις του άρθρου 11 του Ν. 2130/1993. 

4. Τις διατάξεις του άρθρου 29Α του Ν. 1558/1985 όπως 
προστέθηκαν με το άρθρο 27 του Ν. 2081/1992. 

5. Την αριθ. ΕΣ/22601/2.10.1990 απόφασή μας «παροχή 
εξουσίας υπογραφής με Εντολή Νομάρχη στους προϊσταμέ¬ 
νους της Δ/νσης Εσωτερικών και των τμημάτων αυτής». 

6. Την αριθ. 76/1994 απόφαση του Κ.Σ. Μητρουσίου που 
αφορά τη σύσταση Ν.Π. με την επωνυμία «Σχολική Επιτροπή 
Δημοτικού Σχολείου και Νηπιαγωγείου Άνω Μητρουσίου», 
αποφασίζουμε: 

1. Συστήνουμε στην Κοινότητα Μητρουσίου του Νομού 
Σερρών ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου Άνω Μητρου¬ 
σίου». 

2. Σκοπός του Νομικού Προσώπου είναι: 

- η διαχείριση των πιστώσεων που του διατίθενται για την 
κάλυψη των δαπανών λειτουργίας, (θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσιμων 
υλικών κ.λπ.). 

- η αμοιβή καθαριστριών. 

- η εκτέλεση έργων για την επισκευή συντήρηση και του 
κάθε είδους εξοπλισμού του σχολείου 

- η εισήγηση προς τη Δ/νση Α/θμιας Εκπ/σης για τον εφο¬ 
διασμό από τον Οργανισμό Σχολικών Κτιρίων του σχολείου με 
έπιπλα και εξοπλιστικά είδη και από το Υπουργείο Εθνικής 
Παιδείας και θρησκευμάτων με βιβλία για τη σχολική βιβλιο¬ 
θήκη 

- η διαχείριση των εσόδων από την ενδεχόμενη εκμετάλ¬ 
λευση του σχολικού κυλικείου καθώς και η λήψη κάθε άλλου 
μέτρου που κρίνεται αναγκαίο για τη στήριξη της διοικητικής 
λειτουργίας της σχολικής μονάδας. 

3. Το Νομικό πρόσωπο διοικείται από Διοικητικό Συμβούλιο 
που αποτελείται από επτά (7) μέλη, τα οποία μαζί με τους 
αναπληρωτές τους ορίζονται από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο πρόεδρος 
της Κοινότητας ή άλλο μέλος του Διοικητικού Συμβουλίου, αι¬ 
ρετό ή μη που ορίζεται από τον πρόεδρο. 

Τα άλλα μέλη του Διοικητικού Συμβουλίου είναι: 
α) Ο εκάστοτε Δ/ντής του Δημοτικού Σχολείου, 
β) Η εκάστοτε Δ/ντρια του Νηπιαγωγείου. 


γ) Ένας (1) εκπρόσωπος του συλλόγου γονέων και κηδεμό¬ 
νων του Δημοτικού Σχολείου. 

δ) Ένας (1) εκπρόσωπος του συλλόγου γονέων και κηδεμό¬ 
νων του Νηπιαγωγείου. 

ε) Δύο (2) δημότες - κάτοικοι του συνοικισμού Άνω Μη¬ 
τρουσίου. 

Σε περίπτωση που δεν υφίσταται σύλλογος γονέων ορίζο¬ 
νται αντίστοιχα γονείς μαθητών. 

4. Η θητεία των μελών του Δ.Σ. ακολουθεί την κοινοτική 
περίοδο. Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 
α) ετήσια επιχορήγηση της Κοινότητας 
β) ετήσια επιχορήγηση του Κράτους 

γ) κάθε είδους εισφορές, δωρεές, κληρονομιές, κληροδο¬ 
σίες. 

δ) εισπράξεις από το αντίτιμο των παρεχομένων πραγμάτων 
ή υπηρεσιών. 

ε) πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον αντιπρόεδρο. 

7. Κάλυψη δαπάνης 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού της Κοινότητας Μητρουσίου 
για κάθε έτος, το ύψος της οποίας δεν μπορεί να προσδιορι¬ 
στεί. Η παραπάνω δαπάνη θα καλύπτεται από την κρατική 
επιχορήγηση που διατίθεται στην Κοινότητα Μητρουσίου 
κάθε τρίμηνο μέοω Νομαρχιακών Συμβομχϊων για τις ανάγκες 
των σχολείων και από ίδιους πόρους της κοινότητας. 

Η αριθ. ΕΣ/9501/22.4.1991 απόφασή μας καταργείται. 

Η παρούσα να δημοσιευθεί στην Εφημερίδα της Κυβερνή- 
σεως. 

Σέρρες, 31 Αυγούστου 1994 

Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

Αριθ. ΕΣ. 17594 ( 9 ) 

Σύσταση Νομικού Προσώπου στην κοινότητα Μητρουσίου Ν. 
Σερρών με την επωνυμία «Σχολική Επιτροπή Δημοτικού 
Σχολείου και Νηπιαγωγείου Κάτω Μητρουσίου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90 όπως συ¬ 
μπληρώθηκε με τις όμοιες του άρθρου 31 του Ν. 2009/1992. 

3. Τις διατάξεις του άρθρου 11 του Ν. 2130/1993. 

4. Τις διατάξεις του άρθρου 29Α του Ν. 1558/1985 όπως 
προστέθηκαν με το άρθρο 27 του Ν. 2081/1992. 

5. Την αριθ. ΕΣ/22601/2.10.1990 απόφασή μας «παροχή 
εξουσίας υπογραφής με Εντολή Νομάρχη στους προϊσταμέ¬ 
νους της Δ/νσης Εσωτερικών και των τμημάτων αυτής». 

6. Την αριθ. 77/1994 απόφαση του Κ.Σ. Μητρουσίου που 
αφορά τη σύσταση Ν.Π. με την επωνυμία «Σχολική Επιτροπή 
Δημοτικού Σχολείου και Νηπιαγωγείου Κάτω Μητρουσίου», 
αποφασίζουμε: 

1. Συστήνουμε στην Κοινότητα Μητρουσίου του Νομού 
Σερρών ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου Κάτω Μητρου¬ 
σίου». 

2. Σκοπός του Νομικού Προσώπου είναι: 

- η διαχείριση των πιστώσεων που του διατίθενται για την 
κάλυψη των δαπανών λειτουργίας, (θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσιμων 
υλικών κ.λπ.). 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6489 


- η αμοιβή καθαριστριών. 

- η εκτέλεση έργων για την επισκευή συντήρηση και του 
κάθε είδους εξοπλισμού του σχολείου 

- η εισήγηση προς τη Δ/νση Α/θμιας Εκπ/σης για τον εφο¬ 
διασμό από τον Οργανισμό Σχολικών Κτιρίων του σχολείου με 
έπιπλα και εξοπλιστικά είδη και από το Υπουργείο Εθνικής 
Παιδείας και θρησκευμάτων με βιβλία για τη σχολική βιβλιο¬ 
θήκη 

- η διαχείριση των εσόδων από την ενδεχόμενη εκμετάλ¬ 
λευση του σχολικού κυλικείου καθώς και η λήψη κάθε άλλου 
μέτρου που κρίνεται αναγκαίο για τη στήριξη της διοικητικής 
λειτουργίας της σχολικής μονάδας. 

3. Το Νομικό πρόσωπο διοικείται από Διοικητικό Συμβούλιο 
που αποτελείται από επτά (7) μέλη, τα οποία μαζί με τους 
αναπληρωτές τους ορίζονται από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο πρόεδρος 
της Κοινότητας ή άλλο μέλος του Διοικητικού Συμβουλίου, αι¬ 
ρετό ή μη που ορίζεται από τον πρόεδρο. 

Τα άλλα μέλη του Διοικητικού Συμβουλίου είναι: 

α) Ο εκάστοτε Προϊστάμενος του Δημοτικού Σχολείου. 

β) Η εκάστοτε Δ/ντρια του Νηπιαγωγείου. 

γ) Ένας (1) εκπρόσωπος του συλλόγου γονέων και κηδεμό¬ 
νων του Δημοτικού Σχολείου. 

δ) Ένας (1) εκπρόσωπος του συλλόγου γονέων και κηδεμό¬ 
νων του Νηπιαγωγείου. 

ε) Δύο (2) δημότες - κάτοικοι του συνοικισμού Κάτω Μη- 
τρουσίου. 

Σε περίπτωση που δεν υφίσταται σύλλογος γονέων ορίζο¬ 
νται αντίστοιχα γονείς μαθητών. 

4. Η θητεία των μελών του Δ.Σ. ακολουθεί την κοινοτική 
περίοδο. Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α) ετήσια επιχορήγηση της Κοινότητας 

β) ετήσια επιχορήγηση του Κράτους 

γ) κάθε είδους εισφορές, δωρεές, κληρονομιές, κληροδο¬ 
σίες. 

δ) εισπράξεις από το αντίτιμο των παρεχομένων πραγμάτων 
ή υπηρεσιών. 

ε) πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον αντιπρόεδρο. 

7. Κάλυψη δαπάνης 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού της Κοινότητας Μητρουσίου 
για κάθε έτος, το ύψος της οποίας δεν μπορεί να προσδιορι¬ 
στεί. Η παραπάνω δαπάνη θα καλύπτεται από την κρατική 
επιχορήγηση που διατίθεται στην Κοινότητα Μητρουσίου 
κάθε τρίμηνο μέσω Νομαρχιακών Συμβουλίων για τις ανάγκες 
των σχολείων και από ίδιους πόρους της κοινότητας. 

Η αριθ. ΕΣ/9501/22.4.1991 απόφασή μας καταργείται. 

Η παρούσα να δημοσιευθεί στην Εφημερίδα της Κυβερνή- 
σεως. 

Σέρρες, 31 Αυγούστου 1994 

Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 


Αριθ. ΕΣ. 19909 (10) 

Τροποποίηση της συστατικής πράξης του Νομικού Προσώ¬ 
που «Σχολική Επιτροπή Δημοτικού Σχολείου - Νηπιαγω¬ 
γείου Χρυσού» Ν. Σερρών. 


Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 

β) του άρθρου 5 του Ν. 1894/90 όπως συμπληρώθηκε με 
τις όμοιες του άρθρου 31 του Ν. 2009/1992. 

γ) του άρθρου 11 του Ν. 2130/1993. 

δ) του άρθρου 29Α του Ν. 1558/1985 όπως προστέθηκαν 
με το άρθρο 27 του Ν. 2081/1992. 

ε) του άρθρου 64 παρ. 2ε του Ν. 2218/1994 με την οποία 
καταργήθηκε η παρ. 8 του άρθρου 8 του Ν. 2158/1993. 

2. Την αριθ. ΕΣ/22601/2.10.1990 απόφασή μας «παροχή 
εξουσίας υπογραφής με Εντολή Νομάρχη στους Προϊσταμέ¬ 
νους της Δ/νσης Εσωτερικών και των τμημάτων αυτής». 

3. Την αριθ. ΕΣ/18018/9.8.1989 απόφαση (ΦΕΚ 662/ 
1989 τ.Β') με την οποία συστήθηκε στην Κοινότητα Χρυσού 
ίδιο νομικό πρόσωπο με την επωνυμία «Σχολική Επιτροπή Δη¬ 
μοτικού Σχολείου - Νηπιαγωγείου». 

4. Την αριθ. 60/1994 απόφαση του Κ.Σ. με την οποία τρο¬ 
ποποιείται η αριθ. 41/1989 όμοια αυτού με σκοπό να προ- 
σαρμοσθεί η συστατική πράξη του παραπάνω Νομικού Προ¬ 
σώπου στις διατάξεις της παρ. 1 του άρθρου 11 του Ν. 2130/ 
93, αποφασίζουμε: 

α) Αντικαθιστούμε στην αριθ. ΕΣ/18018/9.8.1989 από¬ 
φασή μας τις παραγράφους 3 και 4 ως εξής: 

3. Το Νομικό Πρόσωπο διοικείται από διοικητικό Συμβούλιο 
που αποτελείται από εννέα (9) μέλη τα οποία μαζί με τους 
αναπληρωτές τους ορίζονται από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόεδρος 
της Κοινότητας ή άλλο μέλος του Διοικητικού Συμβουλίου, αι¬ 
ρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 

α) Δύο (2) κοινοτικοί σύμβουλοι. 

β) Ο εκάστοτε Δ/ντής του Δημοτικού Σχολείου. 

γ) Ο εκάστοτε Δ/ντής του Νηπιαγωγείου. 

δ) Δύο (2) εκπρόσωποι του συλλόγου γονέων και κηδεμό¬ 
νων των συστεγαζομένων σχολείων, Δημοτικού και Νηπιαγω¬ 
γείου. 

ε) Δύο (2) δημότες - κάτοικοι της Κοινότητας. 

4. Η θητεία των μελών του Διοικητικού Συμβουλίου ακολου¬ 
θεί τη δημοτική και κοινοτική περίοδο και λήγει πάντοτε με 
την εγκατάσταση του νέου Διοικητικού Συμβουλίου. 

β) Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του. 

Κατά τα λοιπά ισχύει η αριθ. ΕΣ/18018/9.8.1989 απόφασή 
μας. 

Η παρούσα να δημοσιευθεί στην Εφημερίδα της Κυβερνή- 
σεως. 

Σέρρες, 31 Αυγούστου 1994 

Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΕΣ. 19908 ( 11 ) 

Τροποποίηση της συστατικής πράξης του Νομικού Προσώ¬ 
που «Σχολική Επιτροπή Γυμνασίου Κοινότητας Χρυσού» Ν. 
Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 

β) του άρθρου 5 του Ν. 1894/90 όπως συμπληρώθηκε με 
τις όμοιες του άρθρου 31 του Ν. 2009/1992. 

V) του άρθρου 11 του Ν. 2130/1993. 

δ) του άρθρου 29Α του Ν. 1558/1985 όπως προστέθηκαν 
με το άρθρο 27 του Ν. 2081/1992. 

ε) του άρθρου 64 παρ. 2ε του Ν. 2218/1994 με την οποία 
καταργήθηκε η παρ. 8 του άρθρου 8 του Ν. 2158/1993. 

2. Την αριθ. ΕΣ/22601/2.10.1990 απόφασή μας «παροχή 
εξουσίας υπογραφής με Εντολή Νομάρχη στους Προϊσταμέ¬ 
νους της Δ/νσης Εσωτερικών και των τμημάτων αυτής». 

3. Την αριθ. ΕΣ/18017/9.8.1989 απόφασή μας (ΦΕΚ 
662/89 τ.Β') με την οποία συστήθηκε στην Κοινότητα Χρυ¬ 
σού ίδιο νομικό πρόσωπο με την επωνυμία «Σχολική Επιτροπή 
Γ υμνασίου Χρυσού», όπως τροποποιήθηκε μεταγενέστερα 
με την αριθ. ΕΣ/7719/27.3.1991. 

4. Την αριθ. 59/1994 απόφαση του Κ.Σ. με την οποία τρο¬ 
ποποιούνται οι αριθ. 42/89 και 17/91 όμοιες αυτού με σκοπό 
να προσαρμοσθεί η συστατική πράξη του παραπάνω Νομικού 
Προσώπου στις διατάξεις της παρ. 1 του άρθρου 11 του Ν. 
2130/93, αποφασίζουμε: 

α) Αντικαθιστούμε στην αριθ. ΕΣ/18017/9.8.1989 από¬ 
φασή μας τις παραγράφους 3 και 4 ως εξής: 

3. Το Νομικό Πρόσωπο διοικείται από διοικητικό Συμβούλιο 
που αποτελείται από επτά (7) μέλη τα οποία μαζί με τους ανα¬ 
πληρωτές τους ορίζονται από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόεδρος 
της Κοινότητας ή άλλο μέλος του Διοικητικού Συμβουλίου, αι¬ 
ρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 

α) Δύο (2) κοινοτικοί σύμβουλοι. 

β) Ο εκάστοτε Δ/ντιγς-του Γυμνασίου. 


γ) Ένας (1) εκπρόσωπος του Συλλόγου Γονέων και Κηδε¬ 
μόνων. 

δ) Ένας (1) δημότης - κάτοικος της Κοινότητας. 

ε) Ο εκάστοτε εκπρόσωπος της μαθητικής κοινότητας. 

4. Η θητεία των μελών του Διοικητικού Συμβουλίου ακολου¬ 
θεί τη δημοτική και κοινοτική περίοδο και λήγει πάντοτε με 
την εγκατάσταση του νέου Διοικητικού Συμβουλίου. 

β) Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Κοινότητας Χρυ¬ 
σού. 

Κατά τα λοιπά ισχύει η αριθ. ΕΣ/18017/9.8.1989 απόφασή 
μας. Η αριθ. ΕΣ/7719/27.3.1991 απόφασή μας καταργεί- 
ται. 

Η παρούσα να δημοσιευθεί στην Εφημερίδα της Κυβερνή- 
σεως. 

Σέρρες, 31 Αυγούστου 1994 

Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην 514439/140/18.8.94 κοινή απόφαση Υπουργών 
Τουρισμού και Μεταφορών & Επικοινωνιών που δημοσιεύ- 
θηκε στο ΦΕΚ 660/Β/31.8.94 στο άρθρο 1, παρ. 2, εδ. δ γί¬ 
νεται η εξής διόρθωση: 

Στο εδάφιο δ μετά την φράση: «ο αριθμός των ελάχιστων 
τετραγωνικών μέτρων κάθε επιχειρήσεως εκμίσθωσης επιβα¬ 
τικών αυτοκινήτων», απαλείφεται η λέξη «ή υποκαταστήμα¬ 
τος» και μετά την φράση «για τις επιχειρήσεις που διαθέτουν 
81 και άνω αυτοκίνητα, ελάχιστος αριθμός τ.μ. 100» προστί¬ 
θεται η φράση «για τα υποκαταστήματα ελάχιστος αριθμός 
τ.μ. 20». 

(Από το Υπουργείο Τουρισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



